dandy horse
Store norske leksikon,Teknologi og industri,Transport,Umotorisert transport,Sykkel
«Dandy horse» var det populære kallenavnet på en engelsk sykkeltype lansert i 1819. Konstruksjonen, som ble laget og solgt av briten David Johnson, var en videreutvikling av av friherre Karl Drais' laufmaschine (eller løpemaskin på norsk) fra 1817.
David Johnsons versjon var mer mer elegant, lettere å drive frem og mer styrbar enn Karl Drais' opprinnelige modell, og den var i noen år en populær adspredelse hos den øvre britiske middelklassen. Selv kalte Johnson sin konstruksjon for «pedestrian curricle» eller for en «velocipede». Den ble imidlertid gjenstand for en god del spott og satire, og ble derfor på folkemunne ofte referert til som en «hobby horse» (kjepphest på norsk) eller en «dandy horse», fordi det angivelig for det meste var fint kledde og snobbete «dandyer» som brukte den. Les mer i Store norske leksikon Sykkel Karl Drais Litteratur Herlihy, David V. Bicycle – The history. Yale University Press, 2004